
ŠAKIŲ RAJONO SAVIVALDYBĖS TARYBA

SPRENDIMAS
DĖL RAJONO SAVIVALDYBĖS TARYBOS 2012 M. VASARIO 15 D. SPRENDIMO NR. T-52 PRIEDO DALINIO PAKEITIMO

2012 m. rugsėjo 27 d. Nr. T-334
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d. ir atsižvelgdama į Šakių „Berželio“ mokyklos direktorės  2012 m. rugsėjo 11 d. prašymą Nr. R2-276, nusprendžia,

pakeisti rajono savivaldybės tarybos 2012 m. vasario 15 d. sprendimo Nr. T-52 „Dėl priėmimo mokytis pagal pradinio, pagrindinio ir vidurinio ugdymo programas į rajono savivaldybės specialiąją ir bendrojo ugdymo mokyklas tvarkos tvirtinimo“ priedo 11 punktą ir jį išdėstyti nauja redakcija: 

„11. Specialiųjų poreikių mokiniai mokytis priimami į arčiausiai jų gyvenamosios vietos esančias bendrojo ugdymo mokyklas, vykdančias bendrojo ugdymo programas ir jas pritaikančias šiems mokiniams, kurios gali teikti atitinkamą išsilavinimą. O asmenys, dėl įgimtų ir įgytų sutrikimų turintys didelių ar labai didelių specialiųjų ugdymosi poreikių iš Šakių rajono savivaldybės ir kitų savivaldybių priimami į bendrojo ugdymo ar specialiųjų mokyklų, specialiojo ugdymo skyrius, specialiąsias klases (grupes) pagal nustatytus kriterijus“.

